
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 604 


15 Μαΐου 2003 


Το παρόν ΦΕΚ επανεκτυπώθηκε λόγω σφάλματος στην καταχώρηση των κειμένων 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δημοτική 
Κατασκευαστική Επιχείρηση Πυλαίας Θεσσαλονί¬ 
κης» (ΔΗ.Κ.Ε.Π.Θ.) του δήμου Πυλαίας Ν. Θεσσα¬ 


λονίκης. 1 

Κανονισμός Διαχείρισης των Σύντομων Κωδικών του 
Εθνικού Σχεδίου Αριθμοδότησης για την Παροχή 

Υπηρεσιών Πληροφοριών Καταλόγου. 2 

Κανονισμός Διαχείρισης των Αριθμών Δρομολόγησης 
του Εθνικού Σχεδίου Αριθμοδότησης. 3 


ΑΠΟΦΑΣΕΙ Σ 

Αριθ. 17.060 (1) 

Τ ροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Κατα¬ 
σκευαστική Επιχείρηση Πυλαίας Θεσσαλονίκης» 
(ΔΗ.Κ.Ε.Π.Θ.) του δήμου Πυλαίας Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 - 284 του Π.Δ/τος 
410/1995 (Δ.Κ.Κ.). 

2) Τις διατάξεις της παρ. 10 του άρθρου 6 του Ν. 2503/ 
1997. 

3) Την απόφαση του Υπουργού Εσωτερικών 25097/ 
9.4.1984 (ΦΕΚ244Β') «Καθορισμός των αναγκαίων λεπτο¬ 
μερειών για την εφαρμογή των διατάξεων των άρθρων 
205 - 213 του Ν. 1065/1980». 

4) Την ΕΣ. 12.545/30.3.1990 (ΦΕΚ 292/Β/27.4.1990) 
απόφαση του Νομάρχη Θεσσαλονίκη που αφορούσε τη 
σύσταση αμιγούς δημοτικής επιχείρησης στο Δήμο Πυ¬ 
λαίας με την επωνυμία «Δημοτική Κατασκευαστική Επι¬ 
χείρηση Πυλαίας Θεσσαλονίκης» (ΔΗ.Κ.Ε.Π.Θ.) όπως 
τροποποιήθηκε με την 23.397/22.6.1993 (ΦΕΚ 527/Β/ 
15.7.1993) απόφαση του Νομάρχη Θεσσαλονίκης και την 
20175/15.6.1998 (ΦΕΚ 696/Β/9.7.1998) απόφαση του Γε¬ 
νικού Γραμματέα Περιφέρειας Κεντρικής Μακεδονίας. 


5) Την 130/2003 απόφαση του δημοτικού συμβουλίου 
Θεσσαλονίκης που αφορά την τροποποίηση της συστατι¬ 
κής πράξης της ανωτέρω επιχείρησης με αύξηση του αρ¬ 
χικού κεφαλαίου. 

6) Τη σχετική οικονομοτεχνική μελέτη. 

7) Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (ΦΕΚ 1339/ 
.2000 τ. Β), περί ορισμού εισηγητών και μεταβίβαση εξου¬ 
σίας υπογραφής εγγράφων και άλλων πράξεων στο Γενι¬ 
κό Διευθυντή, στους προϊσταμένους Διευθύνσεων και 
προϊσταμένους Τμημάτων και Γ ραφείων των Υπηρεσιών 
της Περιφέρειας, αποφασίζουμε: 

Τροποποιούμε την ΕΣ. 12.545/30.3.1990 (ΦΕΚ 292/Β/ 
27.4.1990) απόφαση του Νομάρχη Θεσσαλονίκη που 
αφορούσε τη σύσταση αμιγούς δημοτικής επιχείρησης 
στο Δήμο Πυλαίας με την επωνυμία «Δημοτική Κατασκευ¬ 
αστική Επιχείρηση Πυλαίας Θεσσαλονίκης» 
(ΔΗ.Κ.Ε.Π.Θ.) όπως τροποποιήθηκε με την 23.397/ 
22.6.1993 (ΦΕΚ 527/Β/15.7.1993) απόφαση του Νομάρχη 
Θεσσαλονίκης, και την 20175/15.6.1998 (ΦΕΚ 696/Β/ 
9.7.1998) απόφαση του Γενικού Γ ραμματέα Περιφέρειας 
Κεντρικής Μακεδονίας στην παράγραφο 6 που αφορά το 
κεφαλαίο της Επιχείρησης το οποίο αυξάνεται κατά 
150.000 Ευρώ και διαμορφώνεται ως εξής: 

6. Το κεφάλαιο που διαθέτει ο Δήμος Πυλαίας στην Επι¬ 
χείρηση είναι: 

α). 

β) Μετρητά ποσό 158.778, Ευρώ. 

Κατά τα λοιπά η ΕΣ. 12.545/30.3.1990 (ΦΕΚ 292/Β/ 
27.4.1990) απόφαση του Νομάρχη Θεσσαλονίκη που αφο¬ 
ρούσε τη σύσταση αμιγούς δημοτικής επιχείρησης στο Δή¬ 
μο Πυλαίας με την επωνυμία «Δημοτική Κατασκευαστική 
Επιχείρηση Πυλαίας Θεσσαλονίκης» (ΔΗ.Κ.Ε.Π.Θ.) όπως 
τροποποιήθηκε με την 23.397/ 22.6.1993 (ΦΕΚ 527/ 
Β/15.7.1993) απόφαση του Νομάρχη Θεσσαλονίκης, καιτην 
20175/15.6.1998 (ΦΕΚ 696/Β/9.7.1998) απόφαση του Γενι¬ 
κού Γ ραμματέα Περιφέρειας Κεντρικής Μακεδονίας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Πυλαίας 
ύψους 150.000 ευρώ, για το τρέχον οικονομικό έτος. Η 
σχετική πίστωση έχει εγγράφει στον Κ.Α. 02.165.619α του 
προϋπολογισμού του δήμου Πυλαίας έτους 2003. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Απριλίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 276/39 (2) 

Κανονισμός Διαχείρισης των Σύντομων Κωδικών του 
Εθνικού Σχεδίου Αριθμοδότησης για την Παροχή Υπη¬ 
ρεσιών Πληροφοριών Καταλόγου 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000), 
ιδίως τα άρθρα 2,3, παράγρ. 14, στοιχείο α', 7 και 12. 

β. Το Ν. 2472/1997 «Προστασία Δεδομένων Προσωπι¬ 
κού Χαρακτήρα» (ΦΕΚ 50/Α/97), 
γ. Το Ν. 2774/1999 «Προστασία Δεδομένων Προσωπι¬ 
κού Χαρακτήρα στον Τηλεπικοινωνιακό Τομέα» (ΦΕΚ 
287/Α/1999). 

δ. Το Π.Δ. 165/1999 «Τροποποίηση του Ν. 2246/1994, 
όπως εκάστοτε ισχύει, σε συμμόρφωση: α) προς την 
Οδηγία 97/33/ΕΚ του Ευρωπαϊκού Κοινοβουλίου και 
του Συμβουλίου για τη Διασύνδεση στο χώρο των Τηλε¬ 
πικοινωνιών, προκειμένου να διασφαλιστεί Καθολική 
Υπηρεσία και Διαλειτουργικότητα, με εφαρμογή των 
αρχών παροχής ανοικτού δικτύου (ΟΝΡ) και β) σε συμ¬ 
μόρφωση προς την Οδηγία 98/61/ΕΚ του Ευρωπαϊκού 
Κοινοβουλίου και του Συμβουλίου για την τροποποίηση 
της Οδηγίας 97/33/ΕΚ, σε ό,τι αφορά την Φορητότητα 
των Αριθμών και την Προεπιλογή Φορέα» (ΦΕΚ 
172/Α/1999). 

ε. Το Π.Δ. 181/1999 «Προσαρμογή στην Οδηγία 
98/10/ΕΚ του Ευρωπαϊκού Κοινοβουλίου και του Συμβου¬ 
λίου για την εφαρμογή της παροχής ανοικτού δικτύου 
(ΟΝΡ) στη Φωνητική Τηλεφωνία και για την Καθολική Υπη¬ 
ρεσία για τις Τηλεπικοινωνίες, σε Ανταγωνιστικό Περι¬ 
βάλλον» (ΦΕΚ 170/Α/1999). 

στ. Στην απόφασή της 206/2/29.1.2001 «Εθνικό Σχέδιο 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 127/Β/ 2001). 

ζ. Την απόφασή της 207/6/2.2.2001 «Κανονισμός Δια¬ 
χείρισης και Εκχώρησης Αριθμών του Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 159/Β/2001). 

η. Την απόφασή της 215/31/2.5.2001 «Κανονισμός Δια¬ 
χείρισης των Σύντομων Κωδικών του Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 644/Β/2001), 
όπως τροποποιήθηκε με την απόφασή της 248/57/ 
15.3.2002 (ΦΕΚ458/Β/2002), ιδίως το άρθρο 3, παρ. 3. 

θ. Την απόφασή της 255/83/14.6.2002 «Καθορισμός του 
Περιεχομένου της Καθολικής Υπηρεσίας» (ΦΕΚ 874/Β/ 
2002 ). 

ι. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 


Άρθρο 1 

Σκοπός-Πεδίο Εφαρμογής 

1. Σκοπός της παρούσας απόφασης είναι η θέσπιση κα¬ 
νόνων σχετικών με τη δομή και σύνθεση των σύντομων 
κωδικών της σειράς 118 του Εθνικού Σχεδίου Αριθμοδό- 
τησης (ΕΣΑ) γιατηνπαροχή υπηρεσιών πληροφοριών κα¬ 
ταλόγου καθώς και το πλαίσιο διαχείρισής τους, το οποίο 
πρέπει να διασφαλίζει διαφανή και αμερόληπτη πρόσβα¬ 
ση σε αυτούς. 

2. Η παρούσα απόφαση αφορά, μεταξύ άλλων, και τη 
ρύθμιση θεμάτων σχετικών με τη δομή και διαχείριση των 
σύντομων κωδικών της σειράς 118 που αφορούν τις υπη¬ 
ρεσίες πληροφοριών καταλόγου που παρέχονται μέσω 
σύντομων μηνυμάτων (8Μ3 - ΒΙιοά Μβεεαρεε δθΓνίοθε). 

3. Για θέματα που αφορούν, μεταξύ άλλων, την εκχώ¬ 
ρηση και διαχείριση των σύντομων κωδικών υπηρεσιών 
πληροφοριών καταλόγου και τα οποία δεν ρυθμίζονται 
από ειδικές διατάξεις της παρούσας Απόφασης εφαρμό¬ 
ζονται οι διατάξεις της Απόφασης της ΕΕΤΤ, 215/31/ 
2.5.2001 «Κανονισμός Διαχείρισης των Σύντομων Κωδι¬ 
κών του Εθνικού Σχεδίου Αριθμοδότησης για τις Υπηρε¬ 
σίες Τηλεφωνίας και Κινητών και Προσωπικών Επικοινω¬ 
νιών» (ΦΕΚ 644/Β/2001), όπως τροποποιήθηκε με την 
απόφασή της 248/57/15.3.2002 (ΦΕΚ 458/Β/2002). 

Άρθρο 2 
Ορισμοί 

1. «Ολοκλήρωση κλήσης»: η διευκόλυνση που παρέχε¬ 
ται στον καλούντο μια υπηρεσία πληροφοριών καταλό¬ 
γου να συνδεθεί, αφού το ζητήσει, απευθείας με τον αριθ¬ 
μό που ζήτησε να πληροφορηθεί, χωρίς να χρειαστεί να 
διακόψει την κλήση και να καλέσει τον αριθμό που ζήτη¬ 
σε. 

«Πλήρης υπηρεσία πληροφοριών εθνικού καταλόγου»: 
η υπηρεσία πληροφοριών εθνικού καταλόγου που παρέ¬ 
χει πληροφορίες σχετικές με τους αριθμούς (γεωγραφι¬ 
κούς, προσωπικούς και αριθμούς κινητής τηλεφωνίας) 
όλων των συνδρομητών (φυσικών και νομικών προσώ¬ 
πων), οι οποίοι, αφού έχουν ερωτηθεί σχετικά, δεν έχουν 
διατυπώσει αντίρρηση να συμπεριληφθούν σε αυτή και η 
οποία βρίσκεται σε συμφωνία με τις διατάξεις της κείμε¬ 
νης νομοθεσίας που αφορά στην προστασία δεδομένων 
προσωπικού χαρακτήρα. 

«Σύντομοι κωδικοί υπηρεσιών πληροφοριών καταλό¬ 
γου»: οι αριθμοί της σειράς 118 του Εθνικού Σχεδίου 
Αριθμοδότησης που παρέχουν πρόσβαση σε υπηρεσίες 
πληροφοριών καταλόγου. 

«Υπηρεσία πληροφοριών καταλόγου»: η υπηρεσία πλη¬ 
ροφοριών εθνικού ή διεθνούς καταλόγου. 

«Υπηρεσία πληροφοριών εθνικού καταλόγου»: η υπη¬ 
ρεσία πληροφοριών καταλόγου που παρέχει σε καλού- 
ντες που βρίσκονται στην Ελλάδα πληροφορίες σχετικές 
με τους τηλεφωνικούς αριθμούς συνδρομητών (φυσικών 
και νομικών προσώπων) από το Εθνικό Σχέδιο Αριθμοδό- 
τησης, οι οποίοι, αφού έχουν ερωτηθεί σχετικά, δεν έχουν 
διατυπώσει αντίρρηση να συμπεριληφθούν σε αυτή και η 
οποία βρίσκεται σε συμφωνία με τις διατάξεις της κείμε¬ 
νης νομοθεσίας που αφορά στην προστασία δεδομένων 
προσωπικού χαρακτήρα. 

«Υπηρεσία πληροφοριών διεθνούς καταλόγου»: η υπη¬ 
ρεσία πληροφοριών καταλόγου που παρέχει σε καλού- 
ντες που βρίσκονται στην Ελλάδα πληροφορίες σχετικές 

με τους τηλεφωνικούς αριθμούς συνδρομητών (φυσικών 
και νομικών προσώπων) από τα Εθνικά Σχέδια Αριθμοδό- 
τησηςτουλάχιστον μίας άλλης πληντης Ελλάδας χώρας, 
καλύπτοντας το ίδιο εύρος αριθμών που καλύπτουν οι συ¬ 
νήθως διαθέσιμες υπηρεσίες πληροφοριών καταλόγου 
στις χώρες αυτές. 

2. Επιπλέον ισχύουν οι ορισμοί του άρθρου 2 του Ν. 
2867/2000, του άρθρου 2 της απόφασης της ΕΕΤΤ 
206/2/29.1.2001 «Εθνικό Σχέδιο Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών», του άρθρου 2 της Απόφασης της ΕΕΤΤ 
207/6/2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» και του άρθρου 2 της απόφασης της ΕΕΤΤ 
215/31/2.5.2001 «Κανονισμός Διαχείρισης των Σύντομων 
Κωδικών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» (ΦΕΚ 644/Β/2001), όπως τροποποιήθηκε με 
την απόφαση της ΕΕΤΤ 248/57/15.3.2002 (ΦΕΚ 458/Β/ 
2002 ). 

Άρθρο 3 

Δομή αριθμοδοτικού φάσματος σύντομων κωδικών υπη¬ 
ρεσιών πληροφοριών καταλόγου 

1. Οι αριθμοί 118ΥΧ, όπου Υ= 1 -9, Χ=0-9, χρησιμοποι¬ 
ούνται αποκλειστικά ως δψήφιοι σύντομοι κωδικοί για την 
παροχή υπηρεσιών πληροφοριών καταλόγου, οι οποίες 
παρέχονται για τις ανάγκες εκπλήρωσης των υποχρεώ¬ 
σεων της Καθολικής Υπηρεσίας, το περιεχόμενο της 
οποίας προσδιορίζεται στην απόφαση της ΕΕΤΤ 
255/83/14.6.2002 «Καθορισμός του Περιεχομένου της 
Καθολικής Υπηρεσίας» (ΦΕΚ 874/Β/2002), όπως ισχύει, 
αλλά και ανεξάρτητα αυτής. Η παροχή των υπηρεσιών 
πληροφοριών καταλόγου πραγματοποιείται είτε από 
τους ίδιους τους παρόχους τηλεπικοινωνιακών υπηρε¬ 
σιών είτε από άλλους φορείς που είναι πάροχοι υπηρε¬ 
σιών πληροφοριών καταλόγου. 

2. Οι αριθμοί των σειρών 1180 και 119 παραμένουν δε¬ 
σμευμένοι για την κάλυψη μελλοντικών αναγκών σε σύ¬ 
ντομους κωδικούς υπηρεσιών πληροφοριών καταλόγου. 
Ο χρόνος, ο τρόπος και οι όροι ενεργοποίησης των σει¬ 
ρών 1180 και 119 θα καθοριστούν με μελλοντική απόφα¬ 
ση της ΕΕΤΤ. 

Άρθρο 4 

Εκχώρηση σύντομων κωδικών 

1. Οι σύντομοι κωδικοί υπηρεσιών πληροφοριών κατα¬ 
λόγου εκχωρούνται ανά κωδικό. Η εκχώρηση γίνεται: 

α) Είτε πρωτογενώς στους παρόχους τηλεπικοινω¬ 
νιακών δικτύων ή/και υπηρεσιών σύμφωνα με τις δια¬ 
τάξεις της παρούσας Απόφασης, στην περίπτωση που 
οι ίδιοι είναι πάροχοι των υπηρεσιών πληροφοριών κα¬ 
ταλόγου. 

β) Είτε πρωτογενώς στους παρόχους τηλεπικοινωνια¬ 
κών δικτύων ή/και υπηρεσιών προκειμένου να εκχωρη¬ 
θούν δευτερογενώς από αυτούς σε παρόχους των υπη¬ 
ρεσιών πληροφοριών καταλόγου, σύμφωνα με τις διατά¬ 
ξεις της παρούσας απόφασης και της σχετικής 
Απόφασης εκχώρησης της ΕΕΤΤ και εφόσον ο πάροχος 
υπηρεσιών πληροφοριών καταλόγου προς τον οποίο γί¬ 
νεται η δευτερογενής εκχώρηση έχει δηλωθεί στην ΕΕΤΤ 
στην αίτηση της πρωτογενούς εκχώρησης. 


2. Απαγορεύεται η περαιτέρω εκχώρηση εκχωρηθέ- 
ντων, σύμφωνα μετηνπαρ. 1 του παρόντος άρθρου, σύ¬ 
ντομων κωδικών υπηρεσιών πληροφοριών καταλόγου με¬ 
ταξύ παροχών τηλεπικοινωνιακών δικτύων ή/και υπηρε¬ 
σιών ή/και παροχών υπηρεσιών πληροφοριών 
καταλόγου. 

3. Απαγορεύεται η δέσμευση των σύντομων κωδικών 
υπηρεσιών πληροφοριών καταλόγου. 

4. Οι πάροχοι τηλεπικοινωνιακών δικτύων ή/και υπηρε¬ 
σιών στους οποίους πρωτογενώς εκχωρούνται σύντομοι 
κωδικοί υπηρεσιών πληροφοριών καταλόγου είναι υπο¬ 
χρεωμένοι να καταβάλλουν εφάπαξ τέλη εκχώρησης και 
ετησίως τέλη χρήσης τους, το ύψος των οποίων είναι ανά¬ 
λογο του κόστους διαχείρισης και της σπανιότητας των 
χορηγούμενων πόρων. 

5. Σε κάθε περίπτωση, το χρονικό διάστημα μεταξύ της 
Απόφασης για πρωτογενή εκχώρηση των σύντομων κω¬ 
δικών υπηρεσιών πληροφοριών καταλόγου και της ενερ¬ 
γοποίησής τους δεν ξεπερνά τα δύο (2) έτη. Η ΕΕΤΤ ενη¬ 
μερώνεται για την ενεργοποίηση εντός δύο (2) εβδομά¬ 
δων από την έναρξή της. 

6. Δικαίωμα υποβολής αίτησης για πρωτογενή εκχώρη¬ 
ση σύντομων κωδικών υπηρεσιών πληροφοριών καταλό¬ 
γου έχουν οι κάτοχοι Ειδικής Άδειας για την παροχή τη¬ 
λεπικοινωνιακού δικτύου ή/και υπηρεσιών που απαιτούν 
τη χρήση αριθμοδοτικών πόρων, εφόσον πληρούν και τις 
προϋποθέσεις της παρ. 1 του παρόντος άρθρου. 

7. Η εξέταση των αιτήσεων για εκχώρηση σύντομων κω¬ 
δικών υπηρεσιών πληροφοριών καταλόγου γίνεται λαμ- 
βάνοντας υπόψη τα στοιχεία που αναφέρονται στο άρθρο 
4, παράγρ. 3 της Απόφασης της ΕΕΤΤ 215/31/2.5.2001, 
όπως ισχύει, για την εκχώρηση σύντομων κωδικών από το 
Εθνικό Σχέδιο Αριθμοδότησης (ΕΣΑ) με κριτήριο τη σπου- 
δαιότητα, τη σπανιότητα και την ορθολογική χρήση των 
σύντομων κωδικών υπηρεσιών πληροφοριών καταλόγου. 

Επιπλέον, για την εκχώρηση σύντομων κωδικών υπηρε¬ 
σιών πληροφοριών καταλόγου λαμβάνονται υπόψη, 
ιδίως, τα εξής: 

α. Η παροχή της υπηρεσίας γίνεται σύμφωνα με τις αρ¬ 
χές χρήσης των σύντομων κωδικών υπηρεσιών πληροφο¬ 
ριών καταλόγου που αναφέρονται στο άρθρο 7 της πα¬ 
ρούσας απόφασης. 

β. Εξασφαλίζεται επαρκώς η ενημέρωση των συνδρο¬ 
μητών αναφορικά με το δικαίωμά τους να διατυπώσουν 
αντίρρηση να συμπεριληφθούν στην υπηρεσία πληροφο¬ 
ριών καταλόγου. 

γ. Εξασφαλίζεται η επαρκής πληροφόρηση των χρη¬ 
στών σχετικά με το ύ ψ ος χρέωσης των παρεχό μενών υπη¬ 
ρεσιών. 

δ. Οι υπηρεσίες που παρέχονται αναμένεται να δέχο¬ 
νται μεγάλη συχνότητα κλήσεων. 

ε. Η χρήση τους δεν αντιβαίνει στην κείμενη νομοθεσία, 
τη δημόσια τάξη ή τα χρηστά ήθη. 

8. Οι αιτήσεις για εκχώρηση σύντομων κωδικών πληρο¬ 
φοριών καταλόγου που υποβάλλονται σύμφωνα με το άρ¬ 
θρο 5 και πληρούν τις διατάξεις του παρόντος άρθρου 
εξετάζονται με βάση την αρχή της χρονικής προτεραιό¬ 
τητας. 

Οι αιτούντες έχουν το δικαίωμα να εκφράζουν τις προ¬ 
τιμήσεις τους για συγκεκριμένους σύντομους κωδικούς. 
Οι προτιμήσεις αυτές δεν είναι δεσμευτικές για την ΕΕΤΤ. 

Σε περίπτωση υποβολής αιτήσεων που είναι μεν πλή¬ 
ρεις αλλά υποβλήθηκαν την ίδια ημέρα και αιτούνταιτους 

ίδιους σύντομους κωδικούς, η ΕΕΤΤ, εφόσον δεν είναι δυ¬ 
νατή η λήψη απόφασης με βάση τα στοιχεία κάθε φακέ¬ 
λου, προχωρεί στη διενέργεια κλήρωσης. 

9. Η εκχώρηση των σύντομων κωδικών πληροφοριών 
καταλόγου γίνεται για χρονικό διάστημα που δεν υπερ¬ 
βαίνει το χρόνο διάρκειας της Ειδικής Άδειας στο πλαίσιο 
της οποίας πραγματοποιείται. 

10. Κάθε σύντομος κωδικός της σειράς 118 δεν μπορεί 
να χρησιμοποιείται από περισσότερους του ενός παρό- 
χους υπηρεσιών πληροφοριών καταλόγου. 

Επίσης, η ίδια υπηρεσία δεν μπορεί να παρέχεται μέσω 
δύο διαφορετικών σύντομων κωδικών από το ίδιο ή άλλο 
δίκτυο. 

Η παροχή στους συνδρομητές ενός δικτύου της υπηρε¬ 
σίας που παρέχεται από έναν σύντομο κωδικό που έχει 
πρωτογενώς εκχωρηθεί σε ένα άλλο δίκτυο υλοποιείται 
μόνο μέσω της διασύνδεσης των δύο δικτύων. 

11. Εάν πάροχος υπηρεσιών πληροφοριών καταλόγου 
επιθυμεί να μεταφέρει το σύντομο κωδικό που χρησιμο¬ 
ποιεί για την παροχή των υπηρεσιώντου σε άλλοντηλεπι- 
κοινωνιακό πάροχο, τότε απαιτείται η υποβολή αίτησης 
για κατάργηση της αρχικής εκχώρησης και παράλληλα 
αίτηση εκχώρησης του σύντομου κωδικού πρωτογενώς 
στο νέο τηλεπικοινωνιακό πάροχο. 

Άρθρο 5 

Περιεχόμενο, διαδικασία κατάθεσης και εξέταση 
αιτήσεων για εκχώρηση σύντομων κωδικών 
πληροφοριών καταλόγου 

1. Η αίτηση για εκχώρηση σύντομων κωδικών πληροφο¬ 
ριών καταλόγου περιλαμβάνει τα στοιχεία που πρέπει να 
περιέχονται στις αιτήσεις εκχώρησης σύντομων κωδικών 
από το ΕΣΑ, όπως ορίζεται στο άρθρο 5 της απόφασης 
της ΕΕΤΤ 215/31/2.5.2001, όπως ισχύει. Επιπλέον, η αίτη¬ 
ση περιλαμβάνει αναλυτικά στοιχεία που αφορούν την 
περιγραφή της παρεχόμενης υπηρεσίας πληροφοριών 
καταλόγου, τους τηλεφωνικούς αριθμούς που περιλαμ¬ 
βάνει, τον τρόπο παροχής της, την ποιότητα παροχής της 
και την αναγκαιότητα εισαγωγής της σε νέο σύντομο κω¬ 
δικό σε σχέση και με τις υπηρεσίες που πιθανόν να παρέ¬ 
χονται ήδη σε κάποιον άλλο σύντομο κωδικό από τον ίδιο 
ενδιαφερόμενο φορέα παροχής υπηρεσιών πληροφο¬ 
ριών καταλόγου. Στην περίπτωση υπηρεσίας πληροφο¬ 
ριών διεθνούς καταλόγου πρέπει να διευκρινίζεται ποιες 
χώρες αφορά. Επίσης, ο αϊτών περιγράφει τον τρόπο με 
τον οποίο εξασφαλίζεται επαρκώς η ενημέρωση των συν¬ 
δρομητών αναφορικά με το δικαίωμά τους να μην συμπε- 
ριληφθούν στην παρασχεθησόμενη υπηρεσία πληροφο¬ 
ριών καταλόγου. 

2. Σε περίπτωση που ο σύντομος κωδικός πρόκειται να 
εκχωρηθεί δευτερογενώς σε πάροχο υπηρεσιών πληρο¬ 
φοριών καταλόγου, σύμφωνα με το εδάφιο β της παραγρ. 
1 του άρθρου 4 της παρούσας απόφασης, η αίτηση του 
τηλεπικοινωνιακού παρόχου για την πρωτογενή εκχώρη¬ 
σή του συνοδεύεται υποχρεωτικά από έγγραφη δήλωση 
του ενδιαφερομένου φορέα στην οποία αναλύονται τα 
στοιχεία που αναφέρονται στην παράγραφο 1 του παρό¬ 
ντος άρθρου. 

3. Σχετικά με τη διαδικασία κατάθεσης και εξέτασης των 
αιτήσεων ισχύουν τα αντίστοιχα των όσων αναφέρονται 
στο άρθρο 6 της Απόφασης της ΕΕΤΤ 207/6/2.2.2001 
(ΦΕΚ 159/Β/2001). 


Άρθρο 6 

Απόφαση - Μεταβολές της απόφασης για εκχώρηση σύ¬ 
ντομων κωδικών υπηρεσιών πληροφοριών καταλόγου 

1. Σχετικά με την έκδοση αποφάσεων εκχώρησης σύ¬ 
ντομων κωδικών υπηρεσιών πληροφοριών καταλόγου και 
τις μεταβολές των αποφάσεων αυτών, ισχύουν τα αντί¬ 
στοιχα των όσων αναφέρονται στα άρθρα 6 και 7 της από¬ 
φασης της ΕΕΤΤ 215/31/2.5.2001, όπως ισχύει. 

2. Επιπλέον των λόγων που αναφέρονται στο άρθρο 6, 
παραγρ. 2 της Απόφασης της ΕΕΤΤ 215/31/2.5.2001, 
όπως ισχύει, η ΕΕΤΤ, με ειδικά αιτιολογημένη Απόφασή 
της, δύναται να απορρίψει αίτηση για εκχώρηση σύντο¬ 
μου κωδικού υπηρεσιών πληροφοριών καταλόγου, ιδίως, 
διότι: 

α. Οι παρεχόμενες από τον αιτούμενο σύντομο κωδικό 
υπηρεσίες δεν διαφέρουν ουσιωδώς από τις υπηρεσίες 
που παρέχονται από τον ίδιο πάροχο υπηρεσιών πληρο¬ 
φοριών καταλόγου μέσω άλλου σύντομου κωδικού υπη¬ 
ρεσιών πληροφοριών καταλόγου, 

β. Ο τρόπος παροχής των υπηρεσιών με χρήση του αι- 
τούμενου σύντομου κωδικού δεν επιτυγχάνει αποτελε¬ 
σματική χρήση των κωδικών της σειράς των σύντομων 
κωδικών υπηρεσιών πληροφοριών καταλόγου, 

γ. Ο τρόπος παροχής των υπηρεσιών είναι αντίθετος με 
τους όρους και τις αρχές χρήσης των σύντομων κωδικών 
υπηρεσιών πληροφοριών καταλόγου, που αναφέρονται 
στο άρθρο 7 της παρούσας απόφασης. 

Άρθρο 7 

Αρχές και όροι χρήσης των σύντομων κωδικών υπηρε¬ 
σιών πληροφοριών καταλόγου 

1. Οι αρχές που αναφέρονται στο άρθρο 8, τμήμα Α 
(εκτός των στοιχείων 3, 5 και 7) της απόφασης της ΕΕΤΤ 
215/31/2.5.2001 «Κανονισμός Διαχείρισης των Σύντομων 
Κωδικών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» (ΦΕΚ 644/Β/2001), όπως τροποποιήθηκε με 
την απόφασή της 248/57/15.3.2002 (ΦΕΚ 458/Β/2002), 
ισχύουν και για τους σύντομους κωδικούς υπηρεσιών 
πληροφοριών καταλόγου. Ειδικοί όροι μπορούν να τε¬ 
θούν από την ΕΕΤΤ κατά το χρόνο της εκχώρησης, εφό¬ 
σον αυτό δικαιολογείται επαρκώς και αντικειμενικά. 

2. Τόσο οι πάροχοι τηλεπικοινωνιακών δικτύων ή/και 
υπηρεσιών όσο και οι πάροχοι υπηρεσιών πληροφοριών 
καταλόγου είναι υποχρεωμένοι να ενημερώνουν επαρ¬ 
κώς τους χρήστες σχετικά με το ύψος της χρέωσης των 
κλήσεωνπροςτους σύντομους κωδικούς υπηρεσιώνπλη- 
ροφοριών καταλόγου. Επίσης, στην περίπτωση παροχής 
υπηρεσιών ολοκλήρωσης κλήσεων (οαΙΙ οοπιρίθίίοπ), οι 
πάροχοι υπηρεσιών πληροφοριών καταλόγου είναι υπο¬ 
χρεωμένοι να ενημερώνουν επαρκώς τους χρήστες σχε¬ 
τικά με το ύψος της χρέωσης των κλήσεων αυτών πριν 
εξασφαλίσουν τη συγκατάθεση των χρηστών για την ολο¬ 
κλήρωση κλήσης και προχωρήσουν στη σύνδεση. 

Ειδικότερα, κατά τη διαφημιστική προβολή των υπηρε¬ 
σιών, πρέπει οι τιμές χρέωσης να αναγράφονται ευκρινώς 
σε περιπτώσεις έντυπης ή τηλεοπτικής διαφήμισης ή να 
ανακοινώνονται με σαφήνεια εάν η διαφημιστική προβο¬ 
λή γίνεται μέσω ηλεκτρονικού μη τηλεοπτικού μέσου. 

Επίσης, οι τηλεπικοινωνιακοί πάροχοι πρέπει να μερι¬ 
μνούν ώστε να ενσωματώνεται ειδικός όρος στις συμβά¬ 
σεις που υπογράφουν με τους παρόχους υπηρεσιών πλη- 

ροφοριών καταλόγου, με τον οποίο να υποχρεώνεται ο 
αντισυμβαλλόμενός τους σε παροχή επαρκών πληροφο¬ 
ριών στους καταναλωτές για τη χρέωση των υπηρεσιών, 
σύμφωνα με το ανωτέρω εδάφιο. Οι τηλεπικοινωνιακοί 
πάροχοι μεριμνούν ώστε οι ίδιοι να απαντούν κάθε εύλο¬ 
γο ερώτημα καταναλωτή για τη χρέωση των κλήσεων 
προς τους σύντομους κωδικούς υπηρεσιών πληροφο¬ 
ριών καταλόγου. 

3. Οι πάροχοι τηλεπικοινωνιακών δικτύων ή/και υπηρε¬ 
σιών υποχρεούνται να ενημερώνουν τους συνδρομητές 
τους ότι τα στοιχεία τους πρόκειται να χρησιμοποιηθούν 
για την παροχή υπηρεσίας πληροφοριών καταλόγου και 
ως εκ τούτου να τους πληροφορούν για το δικαίωμά τους 
να δηλώσουν την αντίθεσή τους, οποτεδήποτε αυτοί το 
επιθυμούν, στην καταχώρισή τους στην εν λόγω υπηρε¬ 
σία πληροφοριών καταλόγου. 

4. Οι πάροχοι υπηρεσιών πληροφοριών καταλόγου εί¬ 
ναι υποχρεωμένοι να ενημερώνουν επαρκώς και με ευ¬ 
κρίνεια τους χρήστες σχετικά με τις παρεχόμενες υπηρε¬ 
σίες πληροφοριών καταλόγου. Οποιαδήποτε ανακοίνω¬ 
ση ή διαφήμιση σχετικά με τις παρεχόμενες υπηρεσίες 
πληροφοριών καταλόγου πρέπει να διευκρινίζει σαφώς 
εάν οι υπηρεσίες αφορούν πληροφορίες που αφορούν 
τον εγχώριο κατάλογο ή διεθνείς καταλόγους. 

5. Η πρόσβαση των συνδρομητών ενός τηλεπικοινωνια¬ 
κού δικτύου σε υπηρεσίες που παρέχονται μέσω σύντο¬ 
μων κωδικών υπηρεσιών πληροφοριών καταλόγου από 
κάποιο άλλο τηλεπικοινωνιακό δίκτυο ή σε υπηρεσίες που 
παρέχονται από το ίδιο τηλεπικοινωνιακό δίκτυο αλλά σε 
άλλη γεωγραφική περιοχή, πρέπει να γίνεται με χρήση 
του σύντομου κωδικού των υπηρεσιών αυτών, χωρίς να τί¬ 
θεται πρόθεμα χαρακτηριστικό του δικτύου ή της γεω¬ 
γραφικής περιοχής. 

6. Επειδή ο αριθμός των σύντομων κωδικών υπηρεσιών 
πληροφοριών καταλόγου είναι περιορισμένος, οι πάρο- 
χοι πρέπει να μεριμνούν για την αποτελεσματικότερη 
χρήση τους. 

7. Το πλήρες σύνολο των υπηρεσιών πληροφοριών κα¬ 
ταλόγου που παρέχονται από τους σύντομους κωδικούς 
της σειράς 118, είναι προσβάσιμο από όλα τα κοινόχρη¬ 
στα τηλέφωνα. 

8. Η υπηρεσία πληροφοριών καταλόγου μπορεί να πε¬ 
ριλαμβάνει καινοτόμες υπηρεσίες πληροφοριών καταλό¬ 
γου. Ενδεικτικά αναφέρονται η ολοκλήρωση κλήσης, η 
δημιουργία συμβατικών και ταξινομημένων λιστών, για 
παράδειγμα ανά κατηγορία επαγγελματιών, έτσι ώστε ο 
χρήστης της υπηρεσίας να μπορεί να πληροφορηθείτους 
αριθμούς όλων των σχετικών επιχειρήσεων πέραν του 
αριθμού μιας συγκεκριμένης επιχείρησης, η παροχή των 
υπηρεσιών πληροφοριών καταλόγου σε διάφορες γλώσ¬ 
σες για τους τουρίστες και τους μετανάστες και η παρο¬ 
χή υπηρεσιών προστιθεμένης αξίας όπως η πληροφόρη¬ 
ση για τους τηλεφωνικούς αριθμούς κινηματογράφων με 
βάση λίστες ταινιών. 

9. Η παροχή της υπηρεσίας πληροφοριών διεθνούς κα¬ 
ταλόγου γίνεται με χρήση διαφορετικού σύντομου κωδι¬ 
κού από το σύντομο κωδικό που χρησιμοποιείται για την 
υπηρεσία πληροφοριών εθνικού καταλόγου. 

10. Στην περίπτωση υπηρεσιών πληροφοριών διεθνών 
καταλόγων δεν είναι απαραίτητο να καλύπτονται όλες οι 
χώρες, ωστόσο κάθε ανακοίνωση ή διαφήμιση σχετικά με 
τις υπηρεσίες πρέπει να αναφέρει σαφώς ποιες χώρες 
καλύπτουν. 


11. Οι πάροχοι υπηρεσίας πληροφοριών εθνικού κατα¬ 
λόγου υποχρεούνται κατά τη διαφήμιση των υπηρεσιών 
τους να ενημερώνουν εάν η παρεχομένη υπηρεσία είναι 
πλήρης και να γνωστοποιούν ευκρινώς τα είδη των αριθ¬ 
μών που η παρεχόμενη υπηρεσία καλύπτει. 

12. Είναι δυνατόν να τίθεται περιορισμός στο πλήθος 
των αριθμών για τους οποίους παρέχονται πληροφορίες 
ανά κλήση της υπηρεσίας πληροφοριών καταλόγου. 

13. Η πληροφόρηση του ζητούμενου αριθμού στον κα¬ 
λούντο τον σύντομο κωδικό υπηρεσιών πληροφοριών κα¬ 
ταλόγου δεν γίνεται εάν αυτός δεν παρέχει επαρκείς πλη¬ 
ροφορίες σχετικά με το όνομα ή/και τη διεύθυνση του κα¬ 
τόχου του ζητούμενου αριθμού. 

14. Η ολοκλήρωση κλήσης αποτελεί συμπληρωματική 
υπηρεσία. Οι πάροχοι υπηρεσιών πληροφοριών καταλό¬ 
γου είναι υποχρεωμένοι να παρέχουν τους ζητούμενους 
αριθμούς τηλεφώνου στους χρήστες των υπηρεσιών 
τους, ανεξάρτητα από το εάν ο χρήστης ζητήσει στη συ¬ 
νέχεια επιπρόσθετα την παροχής της ολοκλήρωσης κλή¬ 
σης. 

15. Απαγορεύεται η ολοκλήρωση κλήσης προς αριθ¬ 
μούς υπηρεσιών που απευθύνονται αποκλειστικά σε ενή¬ 
λικες. 

16. Οι πάροχοι υπηρεσιών πληροφοριών καταλόγου εί¬ 
ναι υποχρεωμένοι να δημιουργήσουν γραμμή παραπό¬ 
νων, όχι πρόσθετης χρέωσης, η οποία πρέπει να αναφέ- 
ρεται στις ανακοινώσεις -διαφημίσεις της υπηρεσίας. 

17. Η παροχή των υπηρεσιών πληροφοριών καταλόγου 
πρέπει πάντοτε να βρίσκεται σε συμφωνία με τις διατά¬ 
ξεις της κείμενης νομοθεσίας που αφορούν στην προ¬ 
στασία δεδομένων προσωπικού χαρακτήρα και το απόρ¬ 
ρητο. 

Άρθρο 8 

Τέλη Εκχώρησης και Χρήσης 

1. Σχετικά με τα τέλη εκχώρησης και χρήσης των σύ¬ 
ντομων κωδικών υπηρεσιών πληροφοριών καταλόγου, 
ισχύουν τα οριζόμενα στο άρθρο 9 της Απόφασης της 
ΕΕΤΤ 215/31/2.5.2001, όπως ισχύει. 

Άρθρο 9 

Άσκηση Εποπτείας και Υποχρεώσεις Παροχών 

1. Σχετικά με τα θέματα εποπτείας από την ΕΕΤΤ και τις 
υποχρεώσεις των παροχών, ισχύουν τα αντίστοιχα των 
όσων αναφέρονται στα άρθρα 10 και 11 της απόφασης 
της ΕΕΤΤ 215/31/2.5.2001, όπως ισχύει. 

2. Ο πάροχος Καθολικής Υπηρεσίας έχει τις υποχρεώ¬ 
σεις που απορρέουν από την απόφαση της ΕΕΤΤ 
255/83/14.6.2002 «Καθορισμός του Περιεχομένου της 
Καθολικής Υπηρεσίας» (ΦΕΚ 874/Β/2002), όπως εκάστο- 
τε ισχύει, σχετικά με την παροχή υπηρεσιών πληροφο¬ 
ριών καταλόγου. 

3. Ολοι οι Οργανισμοί που εκχωρούν συνδρομητικούς 
αριθμούς έχουν την υποχέωση χορήγησης των απαιτού- 
μενων πληροφοριών για την παροχή υπηρεσιών πληρο¬ 
φοριών καταλόγου, η οποία απορρέει από την απόφαση 
της ΕΕΤΤ 255/83/14.6.2002 «Καθορισμός του Περιεχομέ¬ 
νου της Καθολικής Υπηρεσίας» (ΦΕΚ 874/Β/2002), όπως 
εκάστοτε ισχύει. 

4. Όλοι οι πάροχοι τηλεπικοινωνιακών δικτύων ή/και 
υπηρεσιών υποχρεούνται να παρέχουν στους χρήστες 
πρόσβαση στην υπηρεσία πληροφοριών καταλόγου που 
περιλαμβάνει το σύνολο των εκχωρηθέντων συνδρομητι- 

κών αριθμών και παρέχεται από τον πάροχο Καθολικής 
Υπηρεσίας στο πλαίσιο της σχετικής υποχρέωσής του. 

Άρθρο 10 

Μεταβατικές διατάξεις 

1. Γιατους μέχρι τη δημοσίευση της παρούσας Απόφα¬ 
σης χρησιμοποιούμενους από τους υφιστάμενους παρό- 
χους τηλεπικοινωνιακών δικτύων ή/και υπηρεσιών σύντο¬ 
μους κωδικούς για την παροχή υπηρεσιών πληροφοριών 
καταλόγου, ισχύουν τα ακόλουθα: 

α. Οι σύντομοι κωδικοί δικτύου των σειρών 12 και 13 που 
χρησιμοποιούνται για υπηρεσίες πληροφοριών καταλό¬ 
γου καταργούνται και πρέπει να απενεργοποιηθούν το 
αργότερο μέχρι τις 31.12.2003. 

β. Με σχετική απόφαση της ΕΕΤΤ, οι υπηρεσίες που πα¬ 
ρέχονται από τους σύντομους κωδικούς δικτύου που κα- 
ταργούνται μεταφέρονται σε σύντομο κωδικό της σειράς 
118, ύστερα από αίτηση των ενδιαφερομένων με βάση τα 
οριζόμενα στην παρούσα. Οι πάροχοι πρέπει να υποβάλ¬ 
λουν την αίτηση για μεταφορά των υπηρεσιών από τους 
χρησιμοποιούμενους κωδικούς σε κωδικούς της σειράς 
118, εντός δύο (2) μηνών από τη δημοσίευση της παρού¬ 
σας. 

γ. Μέχρι την απενεργοποίηση των σύντομων κωδικών 
του ανωτέρω εδαφίου α’, είναι δυνατό οι καταργούμενοι 
σύντομοι κωδικοί και οι σύντομοι κωδικοί στους οποίους 
θα μεταφερθούν οι υπηρεσίες σύμφωνα με τα αναφερό- 
μενα στο ανωτέρω εδάφιο β, να λειτουργούν παράλληλα. 

δ. Για εύλογο χρονικό διάστημα, τουλάχιστον έξι μη¬ 
νών, παρέχεται ατελώς σχετικό ηχογραφημένο μήνυμα 
που ενημερώνει τους καλούντεςτους καταργηθέντες σύ¬ 
ντομους κωδικούς δικτύου για τους σύντομους κωδικούς 
της σειράς 118 στους οποίους έχει γίνει η μεταφορά των 
υπηρεσιών. 

2. Οι υφιστάμενοι φορείς που παρέχουν υπηρεσίες πλη¬ 
ροφοριών καταλόγου οφείλουν να συμμορφωθούν άμε¬ 
σα στις διατάξεις της παρούσας και να γνωστοποιήσουν 
τη συμμόρφωσή τους στην ΕΕΤΤ εντός ενός (1) μηνάς 
από τη δημοσίευση της παρούσας. 

Άρθρο 11 
Έναρξη ισχύος 

Η παρούσα απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μαρούσι, 14 Φεβρουάριου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

-♦- 

Αριθ. 276/40 (3) 

Κανονισμός Διαχείρισης των Αριθμών Δρομολόγησης 
του Εθνικού Σχεδίου Αριθμοδότησης. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των 
Τηλεπικοινωνιών και άλλες Διατάξεις» (ΦΕΚ 273/ 
Α/2000), ιδίως τα άρθρα 2, 3, παράγρ. 14, στοιχείο α', 7 
και 12. 


β. Το Π.Δ. 165/1999 «Τροποποίηση του Ν. 2246/1994, 
όπως εκάστοτε ισχύει, σε συμμόρφωση: α) προς την 
Οδηγία 97/33/ΕΚ του Ευρωπαϊκού Κοινοβουλίου και του 
Συμβουλίου για τη Διασύνδεση στο χώρο των Τηλεπικοι¬ 
νωνιών, προκειμένου να διασφαλιστεί Καθολική Υπηρε¬ 
σία και Διαλειτουργικότητα, με εφαρμογή των αρχών πα¬ 
ροχής ανοικτού δικτύου (ΟΝΡ) και β) σε συμμόρφωση 
προς την Οδηγία 98/61/ΕΚ του Ευρωπαϊκού Κοινοβουλί¬ 
ου και του Συμβουλίου για την τροποποίηση της Οδηγίας 
97/33/ΕΚ, σε ό,τι αφορά την Φορητότητα των Αριθμών και 
την Προεπιλογή Φορέα» (ΦΕΚ 172/Α/1999), 
γ. Την απόφασή της 206/2/29.1.2001 «Εθνικό Σχέδιο 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 127/Β/2001), 
δ. Την απόφασή της 207/6/2.2.2001 «Κανονισμός Δια¬ 
χείρισης και Εκχώρησης Αριθμών του Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 159/Β/2001). 

ε. Την απόφασή της 215/31/2.5.2001 «Κανονισμός Δια¬ 
χείρισης των Σύντομων Κωδικών του Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 644/Β/2001), 
όπως τροποποιήθηκε με την απόφασή της 248/57/ 
15.3.2002 (ΦΕΚ 458/Β/2002). 

στ. Την απόφασή της 254/71/31.5.2002 «Εισαγωγή της 
Φορητότητας Αριθμών στην Ελληνική Αγορά» (ΦΕΚ 
791/Β/2002). 

ζ. Το γεγονός ότι από τις διατάξεις αυτής της Απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

Άρθρο 1 

Σκοπός-Πεδίο Εφαρμογής 

1. Σκοπός της παρούσας απόφασης είναι η θέσπιση κα¬ 
νόνων σχετικών με τη δομή και σύνθεση των αριθμών δρο¬ 
μολόγησης του Εθνικού Σχεδίου Αριθμοδότησης (ΕΣΑ) 
που χρησιμοποιούνται για τη δρομολόγηση κλήσεων με¬ 
ταξύ δικτύων όσο και μεταξύ κόμβων του ίδιου δικτύου 
καθώς και το πλαίσιο διαχείρισής τους, το οποίο πρέπει 
να διασφαλίζει διαφανή και αμερόληπτη πρόσβαση σε 
αυτούς. 

2. Για θέματα που αφορούν, μεταξύ άλλων, στην εκχώ¬ 
ρηση και διαχείριση των αριθμών δρομολόγησης και τα 
οποία δεν ρυθμίζονται από ειδικές διατάξεις της παρού¬ 
σας Απόφασης εφαρμόζονται οι διατάξεις της Απόφασης 
της ΕΕΤΤ 207/6/2.2.2001 «Κανονισμός Διαχείρισης και 
Εκχώρησης Αριθμών του Εθνικού Σχεδίου Αριθμοδότη- 
σης για τις Υπηρεσίες Τηλεφωνίας και Κινητών και Προ¬ 
σωπικών Επικοινωνιών» (ΦΕΚ 159/Β/2001). 

Άρθρο 2 

Ορισμοί 

1. «Αριθμός ή πρόθεμα δρομολόγησης»: ο αριθμός που 
περιλαμβάνει πληροφορίες δρομολόγησης και χρησιμο¬ 
ποιείται για τη δρομολόγηση κλήσεων μεταξύ κόμβων δι¬ 
κτύων. Μπορεί να περιλαμβάνει επίσης, πληροφορίες 
σχετικά με τον καλούμενο, τον πάροχο υπηρεσιών και/ή 
το δίκτυο από το οποίο εκκίνησε η κλήση. 

2. Επιπλέον ισχύουν οι ορισμοί του άρθρου 2 του 
Ν.2867/2000, του άρθρου 2 της Απόφασης της ΕΕΤΤ 
206/2/29.1.2001 «Εθνικό Σχέδιο Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών», του άρθρου 2 της Απόφασης της ΕΕΤΤ 

207/6/2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών», του άρθρου 2 της Απόφασης της ΕΕΤΤ 
215/31/2.5.2001 «Κανονισμός Διαχείρισης των Σύντομων 
Κωδικών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» (ΦΕΚ 644/Β/2001), όπως τροποποιήθηκε με 
την απόφαση της ΕΕΤΤ 248/57/15.3.2002 (ΦΕΚ 458/Β/ 
2002) και του άρθρου 2 της απόφασης της ΕΕΤΤ 
254/71/31.5.2002 «Εισαγωγή της Φορητότητας Αριθμών 
στην Ελληνική Αγορά» (ΦΕΚ 791/Β/2002). 

Άρθρο 3 

Προθέματα Δρομολόγησης Φορητότητας Αριθμών 

1. Τα προθέματα δρομολόγησης των κλήσεων προς 
αριθμούς που έχουν μεταφερθεί περιλαμβάνουν την ταυ¬ 
τότητα του δικτύου του παρόχου-δέκτη, είναι μήκους 
τριών (3) ψηφίων και έχουν τη μορφή 5ζχ, όπου τα δεκα¬ 
δικά ψηφίαζχχαρακτηρίζουντονπάροχο-δέκτητου αριθ¬ 
μού, ζ=7,8,9 και χ=0-9. Ειδικότερα, το πρόθεμα 580 δεν 
αντιστοιχεί σε συγκεκριμένο πάροχο και μπορεί να χρησι¬ 
μοποιείται γιατις εσωτερικές ανάγκες δρομολόγησης κά¬ 
θε δικτύου. 

Εναλλακτικά, κατόπιν συμφωνίας μεταξύ των τηλεπι¬ 
κοινωνιακών παροχών, τα προθέματα δρομολόγησης των 
κλήσεων προς αριθμούς που έχουν μεταφερθεί μπορεί να 
περιλαμβάνουν επιπλέον και την ταυτότητα του κέντρου 
μεταγωγής. Στην περίπτωση αυτή είναι μήκους έξι (6) ψη¬ 
φίων και έχουν τη μορφή δζχγγγ, όπου τα δεκαδικά ψηφία 
γγγ αφορούν εσωτερικά κάθε δίκτυο και μπορεί να αντι¬ 
στοιχούν στο ψηφιακό κέντρο στο οποίο ανήκει ο συν¬ 
δρομητής και γ=0-9. 

2. Τα ανωτέρω προθέματα δρομολόγησης χρησιμοποι¬ 
ούνται τόσο κατά την περίοδο ισχύος της αμοιβαίας εξαρ¬ 
τημένης λύσης όσο και κατά την περίοδο ισχύος της ανε¬ 
ξάρτητης λύσης, όπως ορίζονται στην απόφαση της 
ΕΕΤΤ 254/71/31.5.2002 «Εισαγωγή της Φορητότητας 
Αριθμών στην Ελληνική Αγορά» (ΦΕΚ 791/Β/2002). 

Άρθρο 4 

Αριθμοί Δρομολόγησης για τον ΕΤΝ5 

1. Οι αριθμοί των σειρών 5599χ του Εθνικού Σχεδί¬ 
ου Αριθμοδότησης χρησιμοποιούνται ως αριθμοί δρομο¬ 
λόγησης των κλήσεων για τις υπηρεσίεςτου ΕΤΝ3 (ΕυΐΌ- 
ρθ3Π ΤθΙθρίιοπγ ΝυπιόΘπηρ δρ3ϋθ), όπου το δεκαδικό 
ψηφίο χ χαρακτηρίζει τον πάροχο υπηρεσιών ΕΤΝ3 και 
χ=0-9. 

Άρθρο 5 

Αριθμοί Δρομολόγησης 

1. Οι αριθμοί των σειρών 559ζχ, ζ=0-8, χ=0-9, του Εθνι¬ 
κού Σχεδίου Αριθμοδότησης χρησιμοποιούνται ως αριθ¬ 
μοί δρομολόγησης για τις ανάγκες δρομολόγησης κλή¬ 
σεων μεταξύ δικτύων. Ειδικότερα, οι αριθμοί της σειράς 
55989 χρησιμοποιούνται ως αριθμοί δρομολόγησης για 
τις ανάγκες δρομολόγησης κλήσεων εσωτερικά σε κάθε 
δίκτυο 

2. Οι αριθμοί της μορφής 2Χ(Χ(Χ))Α(Β)1ΥΥ(Υ(Υ)), όπου 
2Χ(Χ(Χ)) οι Εθνικοί Κωδικοί Προορισμού (ΕΚΠ) όπως ορί¬ 
ζονται από το Εθνικό Σχέδιο Αριθμοδότησης (απόφαση 
ΕΕΤΤ 206/2) και Α,Β=0-9, δύνανται να χρησιμοποιούνται 
γιατις ανάγκες δρομολόγησης κλήσεωνπρος σύντομους 


κωδικούς 1ΥΥ(Υ(Υ)), Υ=0-9, όταν απαιτείται προς τούτο η 
γεωγραφική πληροφορία της θέσης του καλούντος. 

Άρθρο 6 

Εκχώρηση Προθεμάτων Δρομολόγησης 

1. Τα προθέματα δρομολόγησης κλήσεων 5ζχ, ζ=7-9 
και χ=0-9, προς αριθμούς που έχουν μεταφερθεί, εκχω¬ 
ρούνται ανά πρόθεμα στους παρόχους τηλεπικοινωνια¬ 
κών δικτύων ή/και υπηρεσιών που έχουν υποχρέωση φο¬ 
ρητότητας αριθμών, σύμφωνα με τις διατάξεις της Από¬ 
φασης της ΕΕΤΤ 254/71/31.5.2002 «Εισαγωγή της 
Φορητότητας Αριθμών στην Ελληνική Αγορά» (ΦΕΚ 
791/Β/2002), όπως ισχύει. 

2. Οι αριθμοί δρομολόγησης κλήσεων που απαιτούνται 
για την παροχή των υπηρεσιών του ΕΤΝ3, εκχωρούνται 
ανά πρόθεμα της μορφής 5599χ στους παρόχους τηλεπι¬ 
κοινωνιακών δικτύων ή/και υπηρεσιών που παρέχουν 
υπηρεσίες ΕΤΝ3. 

3. Οι αριθμοί δρομολόγησης που αναφέρονται στην πα¬ 
ράγραφο 1 του άρθρου 5 εκχωρούνται στους παρόχους 
τηλεπικοινωνιακών δικτύων ή/και υπηρεσιών ανά πρόθε¬ 
μα της μορφής 559ζχ, ζ=0-8, χ=0-9. 

Στην περίπτωση που κάποιος τηλεπικοινωνιακός πάρο- 
χος επιθυμεί να χρησιμοποιήσει αριθμούς δρομολόγη¬ 
σης που αναφέρονται στην παράγραφο 2 του άρθρου 5 
για τη δρομολόγηση κλήσεων από άλλα δίκτυα προς σύ¬ 
ντομους κωδικούς που του έχουν πρωτογενώς εκχωρηθεί 
από την ΕΕΤΤ, τότε πρέπει να αιτηθεί την εκχώρηση της 
αντίστοιχης ομάδας γεωγραφικών αριθμών τα πρώτα ψη¬ 
φία της οποίας συμπίπτουν με τους αριθμούς δρομολό¬ 
γησης, σύμφωνα με τα οριζόμενα στην Απόφαση της 
ΕΕΤΤ 207/6/2.2.2001 (ΦΕΚ 159/Β/2001). 

4. Δεν απαιτείται εκχώρηση των αριθμών δρομολόγη¬ 
σης της σειράς 55989 για τις ανάγκες δρομολόγησης των 
κλήσεων εσωτερικά στα δίκτυα. 

5. Απαγορεύεται η περαιτέρω εκχώρηση πρωτογενώς 
εκχωρηθέντων αριθμών και προθεμάτων δρομολόγησης. 

6. Απαγορεύεται η δέσμευση αριθμών και προθεμάτων 
δρομολόγησης. 

7. Σε κάθε περίπτωση, το χρονικό διάστημα μεταξύ της 
Απόφασης για πρωτογενή εκχώρηση των αριθμών και 
προθεμάτων δρομολόγησης και της ενεργοποίησής τους 
δεν ξεπερνά τα δύο (2) έτη. Η ΕΕΤΤ ενημερώνεται για την 
ενεργοποίηση εντός δύο (2) εβδομάδων από την έναρξή 
της. 

8. Δικαίωμα υποβολής αίτησης για πρωτογενή εκχώρη¬ 
ση αριθμών και προθεμάτων δρομολόγησης έχουν οι κά¬ 
τοχοι Ειδικής Άδειας για την παροχή τηλεπικοινωνιακού 
δικτύου ή/και υπηρεσιών που απαιτούν τη χρήση αριθμο- 
δοτικών πόρων. 

9. Η εξέταση των αιτήσεων για εκχώρηση αριθμών και 
προθεμάτων δρομολόγησης γίνεται λαμβάνοντας υπόψη 
τα στοιχεία που αναφέρονται στο άρθρο 3, παράγρ. 3 της 
Απόφασης της ΕΕΤΤ 207/6/2.2.2001 (ΦΕΚ 159/Β/2001), 
για την εκχώρηση αριθμών από το Εθνικό Σχέδιο Αριθμο- 
δότησης (ΕΣΑ). 

10. Οι αιτήσεις για εκχώρηση αριθμών και προθεμάτων 
δρομολόγησης που υποβάλλονται σύμφωνα με το άρθρο 
7 της παρούσας Απόφασης και πληρούν τις διατάξεις του 
παρόντος άρθρου, εξετάζονται με βάση την αρχή της 
χρονικής προτεραιότητας. Τυχόν προτιμήσεις που διατυ¬ 
πώνονται στις αιτήσεις δεν είναι δεσμευτικές για την 
ΕΕΤΤ. 

11. Η εκχώρηση των αριθμών και προθεμάτων δρομο¬ 
λόγησης γίνεται για χρονικό διάστημα που δεν υπερβαί¬ 
νει το χρόνο διάρκειας της Ειδικής Άδειας στο πλαίσιο της 
οποίας πραγματοποιείται. 

Άρθρο 7 

Περιεχόμενο, διαδικασία κατάθεσης και εξέταση αιτήσε¬ 
ων για εκχώρηση αριθμών δρομολόγησης 

1. Η αίτηση για εκχώρηση αριθμών και προθεμάτων 
δρομολόγησης περιλαμβάνει τα στοιχεία που πρέπει να 
περιέχονται στις αιτήσεις εκχώρησης αριθμών από το 
ΕΣΑ, όπως ορίζεται στο άρθρο 5 της απόφασης της ΕΕΤΤ 
207/6/2.2.2001 (ΦΕΚ 159/Β/2001). 

2. Σχετικά με τη διαδικασία κατάθεσης και εξέτασης των 
αιτήσεων ισχύουν τα αντίστοιχα των όσων αναφέρονται 
στο άρθρο 6 της απόφασης της ΕΕΤΤ 207/6/2.2.2001 
(ΦΕΚ 159/Β/2001). 

Άρθρο 8 

Απόφαση - Μεταβολές της απόφασης για εκχώρηση 
προθεμάτων δρομολόγησης 

1. Σχετικά με την έκδοση αποφάσεων εκχώρησης αριθ¬ 
μών και προθεμάτων δρομολόγησης και τις μεταβολές 
των αποφάσεων αυτών, ισχύουν τα αντίστοιχα των όσων 
αναφέρονται στα άρθρα 7 και 9 της απόφασης της ΕΕΤΤ 
207/6/2.2.2001 (ΦΕΚ 159/Β/2001). 

Άρθρο 9 

Αρχές και όροι χρήσης των αριθμών δρομολόγησης 

1. Οι αριθμοί δρομολόγησης δεν πληκτρολογούνται 
από τους χρήστες τηλεπικοινωνιακών υπηρεσιών. 

2. Ειδικοί όροι μπορούν να τεθούν από την ΕΕΤΤ κατά 
το χρόνο της εκχώρησης, εφόσον αυτό δικαιολογείται 
επαρκώς και αντικειμενικά. 

Άρθρο 10 

Τέλη Εκχώρησης και Χρήσης Προθεμάτων 
Δρομολόγησης 

1. Οι πάροχοι τηλεπικοινωνιακών δικτύων ή/και υπηρε¬ 
σιών στους οποίους πρωτογενώς εκχωρούνται αριθμοί 
και προθέματα δρομολόγησης είναι υποχρεωμένοι να κα¬ 
ταβάλλουν εφάπαξ τέλη εκχώρησης και ετησίως τέλη 
χρήσης τους, το ύψος των οποίων είναι ανάλογο του κό¬ 
στους διαχείρισης και της σπανιότητας των χορηγούμε¬ 
νων πόρων. 

2. α. Τα τέλη καταβάλλονται σε τραπεζικό λογαριασμό 
που τηρεί η ΕΕΤΤ. 

β. Τα εφάπαξ καταβαλλόμενα τέλη εκχώρησης και τα 
ετήσια τέλη χρήσης για το πρώτο έτος καταβάλλονται 
εντός δεκαπέντε ημερών από την ημερομηνία έκδοσης 
της απόφασης για την εκχώρηση. Εάν η ημερομηνία εκ¬ 


χώρησης είναι μεταγενέστερη της 30ής Ιουνίου τα τέλη 
χρήσης για το πρώτο έτος ανέρχονται στο 50% των ετη¬ 
σίων τελών χρήσης. 

γ. Τα ετήσια τέλη χρήσης για κάθε επόμενο έτος κατα¬ 
βάλλονται μέχρι την 31η Ιανουάριου του έτους αυτού. 

3. Τα τέλη εκχώρησης και χρήσης των προθεμάτων 
δρομολόγησης καθορίζονται ως εξής: 

Κατηγορίες προθεμάτων Εφάπαξ τέλη εκχώρησης Ετήσια Τέλη χρήσης 

δρομολόγησης ανά πρόθεμα (σε Ευρώ) ανάπρόθεμα(σεΕυρώ) 


Προθέματα δρομολόγησης 

300 

250 

φορητότητας 5ζχ, ζ=7-9, χ=0-9 
Προθέματα δρομολόγησης 

300 

250 

ΕΤΝ5 5599χ, χ=0-9 

Προθέματα δρομολόγησης της 

300 

250 

μορφής 559ζχ, ζ=0-8, χ=0-9 

Οι ομάδες γεωγραφικών αριθμών μεγέθους 1.000 αριθ- 


μών για τις περιοχές με 4ψήφιο ΕΚΠ και 10.000 αριθμών 
για τις περιοχές με 2ψήφιο ή 3ψήφιο ΕΚΠ, τα πρώτα ψη¬ 
φία των οποίων συμπίπτουν με τους αριθμούς δρομολό¬ 
γησης κλήσεων προς τους σύντομους κωδικούς έκτα¬ 
κτης ανάγκης, οι οποίοι ορίζονται στην Απόφαση της 
ΕΕΤΤ 206/2/29.1.2001, εκχωρούνται και χρησιμοποιού¬ 
νται ατελώς, εφόσον κανείς από τους αριθμούς των ομά¬ 
δων δεν χρησιμοποιείται ως συνδρομητικός αριθμός. 

4. Η ΕΕΤΤ δύναται να αναπροσαρμόζει με αποφάσεις 
της το ύψος των τελών εκχώρησης και των τελών χρήσης 
των αριθμών. Η αναπροσαρμογή τίθεται σε ισχύ την 1 η Ια¬ 
νουάριου του επομένου έτους από την ημερομηνία λήψης 
της σχετικής απόφασης. Εν πόση περιπτώσει, το χρονικό 
διάστημα μεταξύ λήψεως της αποφάσεως και ενάρξεως 
της ισχύος της δεν μπορεί να είναι μικρότερο των τριών 
μηνών. 

Άρθρο 11 

Άσκηση Εποπτείας και Υποχρεώσεις Παροχών 

1. Σχετικά μετά θέματα εποπτείας απάτην ΕΕΤΤ και τις 
υποχρεώσεις των παροχών, ισχύουν τα αντίστοιχα των 
όσων αναφέρονται στα άρθρα 8 και 12 της Απόφασης της 
ΕΕΤΤ 207/6/2.2.2001 (ΦΕΚ 159/Β/2001). 

Άρθρο 12 
Έναρξη ισχύος 

Η παρούσα απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μαρούσι, 14 Φεβρουάριου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

